 

BIBLIOTECA PARLAMENTULUI - AUSTRALIA

 



Încă din anii '70 Biblioteca Parlamentului şi Serviciul de referenţă şi cel de cercetare au cunoscut o mare dezvoltare, în prezent aici lucrâ nd peste 200 persoane. Biblioteca este subordonată direct preşedintelui Camerei şi este compusă din trei mari compartimente, Serviciul administrativ care gestionează efectiv fondul de carte, Serviciul de informare legislativă şi Serviciul de cercetare legislativă.



În ceea ce priveşte fondul de carte, Biblioteca are o strâ nsă relaţie cu Biblioteca Naţională a Australiei, cu Biblioteca Universităţii din Canberra şi alte biblioteci de referinţă, aşa încâ t politica adoptată este cea a unui fond de carte restrâ ns, dar cu posibilităţi rapide de contact şi informare (INTERNET, sistem inter-biblioteci computerizat, informaţii pe suport magnetic sau videomagnetic, s.a.)



Serviciul de informare este organizat în patru secţii: Informare generală, Informare tematică, Informare curentă şi Serviciul tehnic.



Secţia de Informare generală răspunde rapid întrebărilor concrete cu caracter general şi redactează liste de publicaţii de interes general, cuprinzâ nd aproximativ 127 ziare australiene, 31 ziare străine, 3000 periodice şi 4700 publicaţii guvernamentale.



Secţia de Informare tematică pregateşte, la cerere, bibliografii tematice, adesea cu numărul lucrărilor, şi, de asemenea, caută depistarea unor noi surse.



În această activitate sunt folosite bibliotecare, aceasta secţie avâ nd mai ales o funcţie de depistare şi colectare a materialelor de informare, decâ t una analitică.



Secţia de Informare curentă întocmeşte dosare pe probleme de interes pentru membrii parlamentului selectâ nd în acest scop articole din ziare sau din periodice, discursuri parlamentare sau întrebări sau interpelări adresate guvernului pe tema respectivă, opinii ale reprezentanţilor guvernului transmise prin purtatorii de cuvânt, bibliografii, s.a. În această secţie se întocmesc dosare zilnice cu comentarii de presă privind probleme de interes pentru membrii parlamentului şi tot aici se pot obţine înregistrări sau transcrieri ale înregistrărilor unor comentarii pe marginea problemelor curente, făcute la radio sau la televiziune. 



Secţia de Servicii tehnice joacă un rol important în aducerea la cunostinţa personalului de informare şi cercetare, câ t şi a membrilor parlamentului, a noilor materiale documentare achiziţionate. Aici se întocmesc indexuri, abstracte şi selecţii din diverse articole sau rapoarte guvernamentale. De asemenea se întocmesc periodic liste selective cuprinzâ nd noile achiziţii, câ t şi un Buletin, intitulat "Index al Informaţiilor curente", cuprinzâ nd titluri de interes curent sau pentru viitor, care sunt distribuite tuturor membrilor.



Cei 30 de cercetatori din cadrul Serviciului de cercetare legislativă lucrează împarţiţi în şase grupe: apărare, ştiinţă şi tehnologie, educaţie şi sănătate, finanţe, industrie, comerţ şi dezvoltare, relaţii externe, drept şi guvernare, statistică.



Secţiunea de drept şi guvernare asigură asistenţa în ceea ce priveşte legalitatea propunerilor şi precedentele judiciare în materie, dar nu oferă sfaturi sau prestaţii juridice pentru membrii Camerei.





Secţiunea de statistică prepară studii statistice pentru celelalte grupe, câ t şi pentru membri, şi asigură consultanţe în ceea ce priveşte valabilitatea şi modul de utilizare a statisticilor.



Serviciul de cercetari legislative editează o revistă, intitulată "Informare curentă", care cuprinde cele mai noi studii elaborate în cadrul său. În cadrul acestor studii, ca mod de abordare a problematicii, se porneşte de la descrierea sumară a stării de fapt, se analizează şi se interpretează materialul şi, atunci câ nd este cazul, se arată opiniile celor care au întocmit studiul. Se pune un mare accent pe anonimatul autorilor studiilor, în aşa fel încâ t integritatea şi imparţialitatea personalului să nu fie compromisă în nici un fel. Utilizarea pe care membrii parlamentului o dau materialelor este în totalitate la latitudinea acestora şi nu este în nici un fel legată de cei care l-au întocmit. De altfel, materialele nu trebuie să conţină nici un fel de recomandare privind o anumită atitudine, această prerogativă de decizie aparţinâ nd parlamentarilor, în funcţie de convingerile lor.



În redactarea materialelor sunt utilizate numai informaţiile publicate sau cele publicabile aflate în fondul bibliotecii, sau provenite de la diferite departamente ale guvernului, de la diverse agenţii nonguvernamentale, universităţi, instituţii de cercetări şi alte asemenea organisme. Pentru realizarea unui studii pertinent este de o deosebită importanţă puterea de analiză şi sinteză a celor care contribuie la întocmirea lucrării, pe scurt, înalta specializare profesională, experienţa şi contactele celor care lucrează aici.



Toate cererile sunt tratate confidenţial şi nici un studiu, analiză sau opinie pregatită pentru un anumit parlamentar nu va fi dat altuia, fără acceptul celui care l-a solicitat primul. Nici unui parlamentar nu i se va vorbi despre cererile formulate de altul, iar personalul nu va dezvălui, în cadrul procesului de documentare, identitatea celui care a solicitat lucrarea.



Este recunoscut ca acest personal cu o înaltă calificare lucrează în condiţii de presiune psihică maximă, uneori până la ore de neimaginat, răspunzâ nd la cele mai neaşteptate şi fluctuante probleme, şi fără o recunoaştere maximă a rezultatelor activitaţii lor.

